|  |
| --- |
| REFERATaf institutledermøde den 24. oktober 2017 |
| **Deltagere:** | Dekanen, Lars G. Binderup, Steffen Nordahl Lund, Anne Jensen, Per Krogh Hansen, Martin Rheinheimer, Mads Funding og Gitta Stærmose. |
| **Gæster:** | Martin Lund (deltog i behandlingen af punkterne 1 – 3). |
|  |  |

**Dagsorden:**

|  |
| --- |
| 1. **D-IAS**

a) associerede forskere.Institutlederkredsen drøftede sagen og potentielle kandidater. Der var enighed om, at humanioras deltagelse i D-IAS skal bredes ud således at også andre fagligheder end litteratur repræsenteres. En nærmere præcisering af ’associerede forskere’ og forventningen til disse indhentes inden endelig stillingtagen til indstilling af associerede forskere. b) postdocs og adjunkter.Direktionen har på møde den 24. august 2017 godkendt en plan for ansættelse af adjunkter/postdocs for perioden 2017-2020. Humanioras forpligtelse i 2017 er opfyldt. Der var enighed om, at der ikke anvendes et fordelingsprincip i forhold til institutterne. Institutlederkredsen besluttede, at der opslås et D-IAS adjunktur/postdoc inden for Uses of Literature til besættelse pr. september 2018.  |
| **2. Mødekalender 2018**Udspil til datoer for institutledermøder samt ledelsesseminarer blev kort kommenteret. Outlook-invitationer udsendes. |
| **3. Den økonomiske situation** Institutlederkredsen drøftede budgetforbedringsprocessen. Forslag til mulige driftsbesparelser blev gennemgået. Der var enighed om følgende budgettilpasninger for 2018:*Repræsentation (møder, restaurant)* – Budgettet reduceres med 300.000 kr. En lavere HUM-sats overvejes i forhold til restaurantbesøgDekanens *julegave* afskaffes.*Faglig vejledning og studentermedhjælp* - der foretages en proportionel tilpasning i forhold til studentermasse.*Publikationer og sproglig revision/oversættelse* – udvalget nedlægges. Ansøgninger om tilskud dækkes i fremtiden via institutternes budgetter. Tilskud til udgivelse af disputatser (interne) varetages dog af fakultetet.*Efteruddannelse* – Deltagelse i universitetspædagogikum er ikke længere en fakultær udgift, da SDUUP er tilført en rammebevilling. Budgettet reduceres med 250.000 kr. Institutlederne og sekretariatschefen orienterede om praksis ved behandling af ansøgninger om efteruddannelse. *Ph.d.-stipendier og drift* – antallet af ordinære ph.d.-stipendier nedjusteres til 1/3 fra 2019 og stipendier i 2018 nedlægges for så vidt det er muligt. Institutlederne melder tilbage til Klaus Thomsen med præcisering af, hvilke planlagte forløb der nødvendigvis skal gennemføres for 2018. Det er institutternes afgørelse, hvordan ph.d.-lønmidler anvendes (fuld- eller delfinansiering). Mads Funding tager bilaterale drøftelser med institutlederne om det samlede administrative set up.*Rejser og befordring* – der udarbejdes fælles retningslinjer og praksis for dækning af rejser og time-dagpenge. *Studienævnsbevillling –* proportionel tilpasning til studentermasse og specifikation af dækninger.I forlængelse af direktionens beslutning om, at der afsættes midler af SDU Reserve til en ’frirumspulje’ til centrale og decentrale strategiske satsninger er fakulteterne bl.a. blevet bedt om en tilbagemelding på, hvilke potentielle projekter man eventuelt ønsker at iværksætte for den decentrale pulje. Tilbagemelding senest den 7. november. Institutlederkredsen drøftede sagen og definerede følgende fire områderLæring og uddannelseAndetsprogstilegnelseDigital humanioraMuseerhvor der er mulighed for at beskrive større projekter på tværs af institutterne, og hvor andre fagligheder end humaniora kan se sig selv.  |
| **4. Nyt fra**Dekanen orienterede om * call pr. januar 2018 om tværfakultære talentprogrammer med optag pr. maj 2018.
* projekt Internationalisering – Uddannelse.

Projektet består af to spor, der arbejder tæt sammen Int4All –*Curriculum* med fokus på at øge det læringsmæssige udbytte af internationaliseringInt4All – *Capacity* med fokus på at øge de understøttende aktiviteter, der muliggør study abroad og Internationalisation at Home og sikrer SDU en stærk internationalProfil.Institutledere orienterede: Anne Jensen: * arbejdet i september og oktober med behandling af et stort antal projektansøgninger til FKK og private fonde samt med andre ansøgninger i forhold til udbud, herunder til ny særbevilling til 1-2 projekter inden for ’forskning om kvalitet i videregående uddannelser’.

Martin Rheinheimer: * bevillinger;
* ansættelser ved Center for Amerikanske studier:
* navneændring af Center for Middelalderstudier til Center for Middelalder- og Renæssancestudier.

Steffen Nordahl Lund: * møde med Kristoffer Nielbo med henblik på deltagelse i medarbejdermøde, hvor formålet er at udvide medarbejdernes viden om E-science;
* Velux-bevillinger;
* turbulens i forbindelse med rekvisitioner og undervisningstilrettelægning. Der var enighed om, at Team Uddannelse og Kvalitet i selve godkendelsesprocessen af studieordninger også skal have fokus på ressourceforbrug/økonomi.

Lars G. Binderup: * uddannelsesregnskab 2016, hvor især dansk, pædagogik og historie er underskudsgivende trods mulighed for stordrift.
* friplads- og stipendieordning for udenlandske full degree studerende på SDU. Fakulteterne vil blive bedt om at melde tilbage, hvilke uddannelser der bør omfattes af ordningen; Forslag: Negot i Turisme indstilles fra HUM.
* Evaluering af videnskabsteori;
* FAQ for nye medarbejdere <https://www.sdu.dk/en/om_sdu/fakulteterne/humaniora/ledelse_administration/teaching_and_exams>Det blev drøftet, hvordan denne information bedst dette tilgår de nye medarbejdere. Det er efterfølgende aftalt, at ovenstående link angives på Info for Teachers/Info til Undervisere på Blackboard målrettet alle HUM-enheder <http://sdunet.dk/Enheder/Fakulteter/Humaniora/Vejledninger/FAQ-Sektion.aspx> samt på SDUNet FAQ Sektion <http://sdunet.dk/Enheder/Fakulteter/Humaniora/Vejledninger/FAQ-Sektion.aspx>. Link vil systematisk blive tilsendt nyansatte VIP og DVIP.
* Etablering af internationale studenterudvekslingsaftaler. Praksis vil være, at et skema om indgåelse af udvekslingssamarbejde sendes til fakultetets internationale koordinator med henblik på vurdering af fagligt match og relevans for samarbejde om studenterudveksling. Skemaet videresendes til SDU International, såfremt fakultetet imødekommer ansøgningen. Eventuelle udgifter til forslagsstillerens rejser mm dækkes af det relevante institut. Ordningen vil blive evalueret pr. oktober 2018.
 |
| **5. Eventuelt.** |
| Intet at bemærke. |

Med venlig hilsen

Simon Møberg Torp

dekan